奉和行經破薛舉戰地應詔
作者：褚遂良
朝代：唐

paragraphs: 王功先美化，帝略蘊戎昭。
魚驪（友人蔣禮來同志謂當作魚麗，本《左傳》。
）入丹浦，龍戰起鳴條。
長劍星光落，高旗月影搖。
（《翰林學士集》此句缺「摇」字。
）昔往摧勍寇，今巡奏短簫。
旌門麗霜景，帳殿含秋飇。
□池水未結，（「□池」，《翰林學士集》作「□沲」，上字下半殘存，疑爲「河」字。
）官渡柳初凋。
邊烽夕霧卷，關陳曉雲銷。
鴻名兼轍跡，至聖俯唐堯。
睿藻煙霞焕，天聲宮羽調。
平分共飲德，率土更聞韶。
（以上三詩載《武林往哲遺著》。
）（以上三詩皆出日本尾張國真福寺藏唐卷子本《翰林學士集》。
此集清末田貴陽陳田攜歸影刻傳世。
）。